ສຫລ ແລະ ອີຣັກ ພວມຊອກຫາ ຊາວອາເມຣິກັນ ທີ່ຖືກລັກ ພາໂຕໄປ ໃນແບັກແດັດ
ທ່ານ John Kirby ໂຄສົກ ກຊ ການຕ່າງປະເທດ ກ່າວວ່າ ສະຫະລັດ ຮັບຮູ້ກ່ຽວກັບລາຍງານການລັກພາໂຕນັ້ນ ແຕ່ບໍ່ ໄດ້ຢືນຢັນ ຈຳນວນຄົນ ຫຼື ໃຫ້ລາຍລະອຽດຕ່າງໆ ຕື່ມອີກ.
ສະຫະລັດ ແລະ ອີຣັກ ກຳລັງທຳງານຮ່ວມກັນ ເພື່ອຊອກຫາ ຊາວອາເມຣິກັນ ທີ່ຫາຍໄປ ຊຶ່ງມີລາຍງານວ່າ ພວກກ່ຽວຖືກ ລັກພາໂຕໄປ ຢູ່ໃນນະຄອນຫຼວງແບັກແດັດ ຂອງອີຣັກ ໂຄສົກກະຊວງການຕ່າງປະເທດ ສະຫະລັດ ທ່ານ John Kirby ໄດ້ກ່າວໃນວັນອາທິດວານນີ້ ວ່າ ສະຫະລັດ ຮັບຮູ້ກ່ຽວກັບລາຍ ງານນັ້ນ ແຕ່ບໍ່ໄດ້ຢືນຢັນ ຈຳນວນຄົນທີ່ຫາຍໄປ ຫຼື ໃຫ້ລາຍລະ ອຽດຕ່າງໆ ຕື່ມອີກ ທ່ານ Kirby ເວົ້າວ່າ ສື່ຂ່າວອາຣັບ ຊ່ອງ al-Arabiya ໄດ້ລາຍງານວ່າ ອາເມຣິກັນ 3 ຄົນ ໄດ້ຖືກຈັບໂຕໄປ ໂດຍພວກທະຫານບ້ານ ຢູ່ໃນນະຄອນຫຼວງຂອງອີຣັກ ຊາວຕ່າງຊາດຫຼາຍກວ່າສິບຄົນ ໄດ້ຖືກລັກພາໂຕໄປ ຢູ່ໃນອີຣັກ ໃນລະຍະສອງສາ ມເດືອນບໍ່ດົນມານີ້ ໂດຍພວກກໍ່ການຮ້າຍ ແລະ ພວກທະຫານບ້ານ ທີ່ຊ່ອຍເຫຼືອກຳລັງ ອີຣັກຕໍ່ສູ້ກັບລັດອິສລາມ